Document ID: 32009D0620

ODLOČBA KOMISIJE
z dne 20. avgusta 2009
o spremembi Odločbe 2005/779/ES glede vključitve regije Abruci na seznam italijanskih regij, prostih vezikularne bolezni prašičev
(notificirano pod dokumentarno številko C(2009) 6388)
(Besedilo velja za EGP)
(2009/620/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), ter zlasti člena 10(4) Direktive,
ob upoštevanju naslednjega:
(1)
Odločba Komisije 2005/779/ES z dne 8. novembra 2005 o ukrepih za zdravstveno varstvo živali pred vezikularno boleznijo prašičev v Italiji (2) je bila sprejeta kot odziv na pojav te bolezni v Italiji. Navedena odločba določa ukrepe za zdravstveno varstvo živali v zvezi z vezikularno boleznijo prašičev za regije zadevne države članice, ki so priznane kot proste te bolezni, in za regije, ki niso priznane kot proste navedene bolezni. Vse te regije so navedene v prilogah k Odločbi 2005/779/ES.
(2)
Program za izkoreninjenje in spremljanje vezikularne bolezni prašičev se v Italiji izvaja več let z namenom, da se v vseh regijah Italije doseže status brez bolezni.
(3)
Italija je Komisiji predložila informacije o statusu regije Abruci brez vezikularne bolezni prašičev, ki dokazuje, da je bolezen v navedeni regiji izkoreninjena.
(4)
Po preučitvi navedenih informacij in glede na ugodne rezultate izvajanja letnih programov izkoreninjenja in spremljanja v Italiji je primerno, da se regija Abruci prizna kot prosta vezikularne bolezni prašičev.
(5)
Odločbo 2005/779/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2005/779/ES se spremeni:
1.
v Prilogi I se pred vnosom za Bazilikato vstavi vnos:
„-
Abruci“;
2.
v Prilogi II se črta vnos za Abruci.
Člen 2
Ta odločba je naslovljena na države članice.
V Bruslju, 20. avgusta 2009

Labels: 0
18
6